**Ա Մ Փ Ո Փ Ա Թ Ե Ր Թ**

«**ԱՆՇԱՐԺ ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ**»**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1.ՀՀ ֆինանսների նախարարություն | 03.02.2022թ. |
| N 01/8-2/1716-2022 |
| ՀՀ ֆինանսների նախարարությունը քննարկել է Ձեր 24.01.2022թ. NԳՍ//1537-2022 գրությամբ ներկայացված՝ «Անշարժ գույք հետ վերցնելու և ամրացնելու մասին» ՀՀ կառավարության որոշման նախագիծը (այսուհետ՝ Նախագիծ) և հայտնում է հետևյալը.  Նախագծով նախատեսվում է ՀՀ սեփականություն հանդիսացող քաղաք Երևան, Տիգրան Մեծի պողոտա 65ա շենքի 1/4, 2/4 և 3 հասցեներում գտնվող ընդհանուր 550.9 քառ. մետր մակերեսով տարածքները և դրանց զբաղեցրած, օգտագործման ու սպասարկման համար անհրաժեշտ 0.0756 հա ընդհանուր բաժնային սեփականություն հանդիսացող հողամասը հետ վերցնել Պետական գույքի կառավարման կոմիտեից և ամրացնել ՀՀ շրջակա միջավայրի նախարարությանը՝ «Բնապահպանական ծրագրերի իրականացման գրասենյակ» պետական հիմնարկի (այսուհետ՝ ԾԻԳ) տեղակայման նպատակով։  1. Անհրաժեշտ է հստակեցնել, թե պետական գույքի օգտագործման առաջարկվող տարբերակն արդյո՞ք քննարկվել է հնարավոր այլընտրանքների շարքում և արդյո՞ք գնահատվել է որպես լավագույն տարբերակ:  2. Նախագծի ընդունման անհրաժեշտության վերաբերյալ հիմնավորմամբ՝ Նախագծով կատարվող գործընթացը բավարար չափով հիմնավորված չէ, ընդամենը նշվում է, որ ԾԻԳ-ի կողմից այժմ իրականացվում են դրամաշնորհային ծրագրեր, որոնց արդյունավետ իրականացումը նախատեսում է նոր աշխատատեղերի բացում ու ԾԻԳ-ի աշխատակազմի համալրում, սակայն հիմնարկի այժմյան զբաղեցրած տարածքը (ք. Երևան, Արմենակյան 129՝ 280 քառ. մետր մակերեսով) սահմանափակում է գործունեության ընդլայնման հնարավորությունները: Վերջինիս կապակցությամբ հայտնում ենք, որ ԾԻԳ-ի աշխատողների թվաքանակը սահմանված է ՀՀ վարչապետի 21.04.2011 թ. N 335-Ն որոշմամբ (26 հաստիքային միավոր), և հետևաբար նախագծին առաջարկում ենք անդրադառնալ վերոնշյալ որոշմամբ սահմանված հաստիքային միավորների փոփոխության նպատակահարմարության պարագայում:  3. Առաջարկում ենք նախագծին կից ներկայացնել նաև նշված մակերեսով տարածքի անհրաժեշտության հիմնավորումները, այդ թվում աշխատողների թվաքանակով (ըստ հաստիքացուցակի) պայմանավորված կարիքի գնահատումները, հաշվի առնելով նաև ԾԻԳ-ին ամրացված սենյակների տարածքների օգտագործման արդյունավետության (աշխատակիցների կողմից տարածքների զբաղվածության) հանգամանքը։  4. Նախագծի հիմնավորումներում առաջարկում ենք ներկայացնել ԾԻԳ-ին ամրացվող տարածքի հետագա շահագործման ֆինանսական ազդեցության գնահատականը՝ հստակ նշելով ԾԻԳ-ի պահպանման ծախսերում (տարածքների փոփոխմամբ պայմանավորված) հնարավոր ծախսերի ավելացումները, ինչպես նաև հատկացվող տարածքի վերանորոգման անհրաժեշտության կամ դրա բացակայության վերաբերյալ համապատասխան պարզաբանումներ:  5. ԾԻԳ-ի վարչական տարածքի վարձակալության նպատակով՝ ՀՀ 2022 թվականի պետական բյուջեով (ԾԻԳ-ի պահպանման ծախսերում) նախատեսվել է 1,680.0 հազ. դրամ, որի կապակցությամբ հայտնում ենք, որ Նախագծում բացակայում է վերոնշյալ տարածքի հետագա շահագործման նպատակահարմարության վերաբերյալ համապատասխան տեղեկատվությունը: | Ընդունվել է: ՀՀ ՏԿԵՆ պետական գույքի կառավարման կոմիտեի կողմից դիրքորոշումը ներկայացվել է ՀՀ շրջակա միջավայրի նախարարություն, որը տրամադրել է լրացուցիչ հիմնավորումներ: |
| 2. ՀՀ շրջակա միջավայրի նախարարություն | 16.02.2022թ. |
| N 1/27.1/1154-2022 |
| Ի պատասխան Ձեր 2022 թվականի հունվարի 24-ի N ԳՍ//1537-2022 գրության հայտնում եմ, որ շրջակա միջավայրի նախարարությունը «Անշարժ գույք հետ վերցնելու և ամրացնելու մասին» Կառավարության որոշման նախագծի ու անհրաժեշտ փաստաթղթերի փաթեթի վերաբերյալ առաջարկություններ և դիտողություններ չունի: | Ընդունվել է ի գիտություն: |
| 3. ՀՀ կադաստրի կոմիտե | 02.02.2022թ. |
| N ՍԹ/912-2022 |
| Ի պատասխան Ձեր 2022 թվականի հունվարի 24-ի N ԳՍ//1537-2022 գրության՝ հայտնում ենք, որ «Անշարժ գույք հետ վերցնելու և ամրացնելու մասին» ՀՀ կառավարության որոշման նախագծի վերաբերյալ դիտողություններ և առաջարկություններ չունենք։ | Ընդունվել է ի գիտություն: |
| 1. ՀՀ շրջակա միջավայրի նախարարություն | 04.03.2022թ. |
| N 1/27.1/2194-2022 |
| Ի պատասխան Ձեր 2022 թվականի փետրվարի 24-ի N ԳՍ//4445-2022 գրության՝ կից ներկայացնում եմ շրջակա միջավայրի նախարարության լրացուցիչ հիմնավորումները «Անշարժ գույք հետ վերցնելու և ամրացնելու մասին» Կառավարության որոշման նախագծի վերաբերյալ:  **ՀԻՄՆԱՎՈՐՈՒՄ**  **«Անշարժ գույք հետ վերցնելու և ամրացնելու մասին» Հայաստանի Հանրապետության կառավարության որոշման նախագծի վերաբերյալ**  Շրջակա միջավայրի նախարարության «Բնապահպանական ծրագրերի իրականացման գրասենյակ» պետական հիմնարկը որոշակի դերակատարում ունի հանրապետությունում բնապահպանական ծրագրերի իրականացման միջազգային և ազգային դոնոր կազմակերպությունների հետ արդյունավետ համագործակցության բնագավառներում:  «Բնապահպանական ծրագրերի իրականացման գրասենյակ» պետական հիմնարկը «Կանաչ կլիմայի հիմնադրամին» հավատարմագրված միակ ազգային մարմինն է Արևելյան Եվրոպայում, Կենտրոնական Ասիայում և Կովկասի տարածաշրջանում, ինչպես նաև հավատարմագրված է «ՄԱԿ-ի կլիմայի փոփոխության մասին» շրջանակային կոնվենցիայի Հարմարվողականության հիմնադրամին:  Շրջակա միջավայրի նախարարության կողմից արդեն իսկ ներկայացվել է Բնապահպանական ծրագրերի իրականացման գրասենյակ պետական հիմնարկին նոր տարածք ամրացնելու վերաբերյալ հիմնավորումները:  Այժմ, ներկայացնում եմ ֆինանսների նախարարության կողմից ներկայացված դիտարկումների վերաբերյալ լրացուցիչ հիմնավորումները.  1. **Գույքի օգտագործման առաջարկվող հնարավոր այլընտրանքների շարքում տարբերակների քննարկման վերաբերյալ.** հայտնում եմ, որ շրջակա միջավայրի նախարարության և պետական գույքի կառավարման կոմիտեի հետ համատեղ ուսումնասիրվել և քննարկվել են հնարավոր բոլոր տարբերակները և գույքի օգտագործման առաջարկվող տարբերակը համարվում է բավարար:  Թեև առավել նպատակահարմար կլիներ Հիմնարկին տրամադրել ժամանակակից աշխատանքային պայմաններով ապահոված տարածք, որը գտնվում է մայրաքաղաքի կենտրոնում:  2. **Հիմնարկի հաստիքային միավորների փոփոխության նպատակահարմարության վերաբերյալ.** հայտնում եմ, որ ներկայացվող որոշման նախագծում անհրաժեշտութուն չկա անդրադառնալու Հիմնարկի հաստիքային միավորների փոփոխությանը, քանի որ տարբեր միջազգային ծրագրերի իրականացման նպատակով Հիմնարկը հավելյալ ներգարվում է տարբեր բնագավառի մասնագետ/փորձագետների ծառայություններ մատուցողներ:  Այժմ Բնապահպանական ծրագրերի իրականացման գրասենյակ պետական հիմնարկի կողմից իրականացվող 6 ծրագրերից, բացի Հիմնարկն իրականացնում է ևս երեք մեծ ծրագրեր, մասնավորապես.   * ՄԱԿ-ի պարենի և գյուղատնտեսության կազմակերպության ֆինանսավորմամբ Հայաստանի անտառների կայունության, հարմարվողականության բարձրացում, գյուղական կանաչ աճի խթանում մեղմման միջոցով դրամաշնորհային ծրագիրը՝ 4 571 352 ԱՄՆ դոլոր արժողությամբ, 8 տարի տևողությամբ, անհրաժեշտ մաս­նա­գետ/փոր­ձագետ­ների թիվ 5, * ՄԱԿ-ի զարգացման ծրագրի և Կանաչ կլիմայի հիմնադրամի կողմից ֆինանսավորվող Շենքերի էներգաարդյունավետ արդիականացմանն ուղղված ներդրումների ռիսկերի նվազեցում դրամաշնորհային ծրագրի Շենքերի ոլորտում ՄՀՍ /մոնիտորինգ, հաշվետվություն և ստուգում/ համակարգի ստեղծում և գիտելիքների կառավարում N 1 բաղադրիչ դրամաշնորհային ծրագիրը՝ 700 000 ԱՄՆ դոլար արժողությամբ, 2 տարի տևողությամբ, անհրաժեշտ մասնագետ/փորձագետների թիվ 4, * ՄԱԿ-ի շրջակա միջավայրի ծրագրի կողմից ֆինանսավորվող «Անցում էլեկտրական շարժունակությանը Հայաստանում» դրամաշնորհային ծրագիրը՝ 652 202 ԱՄՆ դոլար արժողությամբ, 3 տարի տևողությամբ, անհրաժեշտ մասնագետ/փորձագետների թիվ 13:   Առաջիկայում սպասվում է թվով 4 նոր ծրագիր, վերջիններս այժմ գտնվում են նախագծային ավարտական փուլում: Նախատեսվող ծրագրերն են.   1. Կանաչ Կլիմայի հիմնադրամի կողմից ֆինանսավորվող Հայաստանում կանաչ վերականգնման խթանում անտառային ենթակառուցվածքների զարգացման և գյուղական համայնքների կայուն աշխատատեղերի ստեղծման միջոցով դրամաշնորհային ծրագիրը՝ 10 000 000 ԱՄՆ դոլար արժողությամբ՝ 5 տարի տևողությամբ, անհրաժեշտ մասնագետ/փորձագետների թիվ 5, 2. Կանաչ Կլիմայի հիմնադրամի կողմից ֆինանսավորվող «Հայաստանի Հանրապետության արիդ (Վայոց Ձորի մարզ) գոտում կլիմայի փոփոխության ընթացքի մեղմում և հարմարվողականության կարողությունների հզորացում» 10 000 000 ԱՄՆ դոլար արժողությամբ՝ 5 տարի տևողությամբ, անհրաժեշտ մասնագետ/փորձագետների թիվ 5, 3. Կանաչ Կլիմայի հիմնադրամի կողմից ֆինանսավորվող «Կլիմայի փոփոխությամբ պայմանավորված բնական աղետների հանդեպ հարմարվողականության բարձրացում՝ մշտադիտարկման և վաղ նախազգուշացման համակարգի հզորացման միջոցով» դրամաշնորհային ծրագիր՝ 10 000 000 ԱՄՆ դոլար արժողությամբ, 5 տարի տևողությամբ անհրաժեշտ մասնագետ/փորձագետների թիվ 7: 4. Գլոբալ էկոհամակարգերի հարմարվողականության վրա հիմնված հիմնադրամի կողմից ֆինանսավորվող Գյուղատնտեսության արդյունավետության բարձրացում՝ ֆերմերային դաշտային մասնագիտացված դպրոցների ստեղծման միջոցով դրամաշնորհային ծրագիր՝ 247 640 ԱՄՆ դոլար արժողությամբ, 2 տարի տևողությամբ անհրաժեշտ մասնագետ/փորձագետների թիվ 2:   Վերը նշված նախատեսվող ծրագրերի մի մասն արդեն իսկ ներառված են Կառավարության 2021 թվականի նոյեմբերի 18- N 1902-Լ որշմամբ հաստատված Հայաստանի Հանրապետության կառավարության 2021-2026 թվականների գործունեության միջոցառումների ծրագրում:  Միաժամանակ հայտնում եմ, որ Հիմնարկի կողմից իրականացվող որոշ ծրագրերով դոնորի հետ առկա է պայմանավորվածություն՝ ծրագրով ներգրավված մասնագետ/փորձագետներին աշխատանքային գործունեության համար տարածքի տրամադրելու և վերջիններիս համապատասխան աշխատանքային գործիքներով և պայմաններով ապահովելու վերաբերյալ:  Հիմնարկի կողմից իրականացվող ծրագրերը արդյունավետ, վերահսկելի և մատչելի դարձնելու համար, անհրաժեշտություն է առաջանում, որպեսզի ծրագրերով ներգրավված մասնագետ/փորձագետները նախատեսված գործառույթներն իրականացնեն Ծրագրի իրականացնող մարմնի գործունեության վայրում:  **550.9մ2 մակերեսով տարածքի անհրաժեշտության, ինչպես նաև աշխատողների և մասնագետ/ փորձագետների թվաքանակով պայմանավորված կարիքի գնահատումների մասով.** ինչպես արդեն նշվեց, Հիմնարկի աշխատողներից 26 հատիքային միավոր բացի, անհրաժեշտություն կա Ծրագրով ներգարվված մասնագետ/փորձագետներին ավելի քան 40 աշխատանքային տարածք տրամադրել: Նշված տարածքի մակերսում ներառված է նաև պահեստը, փաստաթղթերի արխիվացման և հանդիպում-քննարկումների համար նախատեսված տարածքները, սանհանգույցները, սերվերի համար նախատեսված տարածքը աշխատակազմի համար նվազագույն պայամաններով ապահովված հանգստի սենյակը:  Հարկ եմ համարում նշել, որ Հիմնարկի գործունեության վայրի և տարածքի առավել բարենպաստ լինելը, բխում է նաև դոնոր կազմակերպությունների հիմնարկին առաջադրվող պայամաններից:  Ակնհայտ է, որ Հիմնարկի ներկայիս զբաղեցրած տարածքում, վերը նշված հնարավորությունները բացակայում են:  **Տարածքի փոփոխմամբ պայմանավորված՝ տարածքի պահպանման ծախսերի և վերանորգման անհրաժեշտության մասով**, տեղեկացնում եմ, որ տարածքի պահպանման ծախսերն իրականացվելու են Ծրագրերով նախատեսված կարողությունների զարգացման արդեն իսկ հաստատված բյուջեի պահպանման ծախսերից: Միաժամանակ, հայտնում եմ, որ տարածքը ենթակա է վերանորոգման, որը ևս կատարվելու է Ծրագրերով նախատեսված միջոցներից: Այսինքն տարածքի փոփոխությունը լրացուցիչ ֆինանսական միջոցներ պետական բյուջեից չի նախատեսում: | Ընդունվել է ի գիտություն:  ՀՀ ՏԿԵՆ պետական գույքի կառավարման կոմիտեի կողմից հիմնավորումները ներկայացվել են ՀՀ ֆինանսների նախարարության քննարկմանը: |
| 1. ՀՀ ֆինանսների նախարարություն | 26.03.2022թ. |
| N 01/8-2/5038-2022 |
| ՀՀ ֆինանսների նախարարությունը քննարկել է Ձեր 16.03.2022թ. NԳՍ//6320-2022 գրությամբ ներկայացված՝ «Անշարժ գույք հետ վերցնելու և ամրացնելու մասին» ՀՀ կառավարության որոշման նախագծի վերաբերյալ լրացուցիչ հիմնավորումները և հայտնում է հետևյալը.  Նախագծով նախատեսվում էր ՀՀ սեփականություն հանդիսացող քաղաք Երևան, Տիգրան Մեծի պողոտա 65ա շենքի 1/4, 2/4 և 3 հասցեներում գտնվող ընդհանուր 550.9 քառ. մետր մակերեսով տարածքները և դրանց զբաղեցրած, օգտագործման ու սպասարկման համար անհրաժեշտ 0.0756 հա ընդհանուր բաժնային սեփականություն հանդիսացող հողամասը հետ վերցնել Պետական գույքի կառավարման կոմիտեից և ամրացնել ՀՀ շրջակա միջավայրի նախարարությանը՝ «Բնապահպանական ծրագրերի իրականացման գրասենյակ» պետական հիմնարկի (այսուհետ՝ ԾԻԳ) տեղակայման նպատակով։  ԾԻԳ-ի վարչական տարածքի վարձակալության նպատակով՝ ՀՀ 2022 թվականի պետական բյուջեով (ԾԻԳ-ի պահպանման ծախսերում) նախատեսվել է 1,680.0 հազ. դրամ, որի կապակցությամբ հայտնում ենք, որ թե Նախագծում թե ներկայացված լրացուցիչ հիմնավորումներում բացակայում է վերոնշյալ տարածքի հետագա շահագործման նպատակահարմարության վերաբերյալ համապատասխան տեղեկատվությունը: | Ընդունվել է: Դիրքորոշումը ներկայացվել է ՀՀ շրջակա միջավայրի նախարարության քննարկմանը: |
| 1. ՀՀ շրջակա միջավայրի նախարարություն | 14.04.2022թ. |
| N 1/27.1/5967-2022 |
| Ի պատասխան Ձեր 2022 թվականի մարտի 8-ի NԳՍ/8603 գրության հայտնում եմ, որ  ըստ ֆինանսների նախարարության կողմից «Անշարժ գույքի հետ վերցնելու և ամրացնելու մասին» Կառավարության որոշման նախագծի հիմնավորումների վերաբերյալ ներկայացված դիտողությունների, շրջակա միջավայրի նախարարության «Բնապահպանական ծրագրերի իրականացման գրասենյակ» պետական հիմնարկի (այսուհետ՝ Հիմնարկ) վարչական տարածքի վարձակալության նպատակով՝ 2022 թվականի ՀՀ պետական բյուջեով (Հիմնարկի պահպանման ծախսերում) նախատեսվել է 1,680.0 հազ. դրամ և հիմնավորումներում բացակայում է վերոնշյալ տարածքի հետագա շահագործման նպատակահարմարության վերաբերյալ համապատասխան տեղեկատվությունը, անհրաժեշտ եմ համարում ներկայացնել հետևյալը.  քաղաք Երևան, Տիգրան Մեծի պողոտա 65ա շենքի 1/4, 2/4 և 3 հասցեներում ընդհանուր 550.9 քառ. մետր մակերեսով, տարածքները գտնվում են խիստ անմխիթար վիճակում: Դրանց կապիտալ վերանորոգման համար անհրաժեշտ են բավականին միջոցներ և ժամանակ:  Հիմնարկը բանակցություններ է վարում դոնոր կազմակերպությունների հետ, վերանորոգման աշխատանքների համար ֆինանսական միջոցներ հայթայթելու ուղղությամբ և կան նախնական պայմանավորվածություններ տարբեր դոնորների կողմից աջակցության տրամադրման վերաբերյալ: Մինչ տրամադրվող տարածքի վերանորոգման աշխատանքների ավարտը, Հիմնարկն իր բնականոն աշխատանքները կշարունակի ներկայիս զբաղեցրած տարածքում:  Առաջարկում եմ ֆինանսների նախարարության կողմից բարձրացված հարցին անդրադառնալ Հիմնարկը Տիգրան Մեծի պողոտա 65ա հասցե տեղափոխվելուց հետո: | Ընդունվել է ի գիտություն: |
| 1. Տարածքային զարգացման և   շրջակա միջավայրի նախարարական կոմիտեի արձանագրության 3-րդ կետ | 10.05.2022թ. |
| N ԿԱ/133-2022 |
| 1. Առաջարկել Տարածքային կառավարման և ենթակառուցվածքների նախարար Գնել Սանոսյանին՝ 1- շաբաթյա ժամկետում նախագիծը մեկ անգամ ևս քննարկել Շրջակա միջավայրի ու Ֆինանսների նախարարությունների և Վարչապետի աշխատակազմի հետ՝ հաշվի առնելով Ֆինանսների նախարարի տեղակալ Արմեն Հայրապետյանի կողմից հնչեցված դիտարկումները, և վերջնական փոխհամաձայնեցված տարբերակը ներկայացնել Տարածքային զարգացման և շրջակա միջավայրի նախարարական կոմիտեի հաջորդ նիստի քննարկմանը։ 2. Առաջարկել Շրջակա միջավայրի նախարար Հակոբ Սիմիդյանին՝ Վարչապետի աշխատակազմի ղեկավարի տեղակալ Արթուր Հովսեփյանի կողմից հնչեցված դիտարկման համաձայն, հետևողական լինել Վարչապետի կողմից տրված հանձնարարականի կատարմանը, մասնավորապես՝ Ֆինանսների նախարար Տիգրան Խաչատրյանի հետ ևս մեկ անգամ քննարկել «Բնապահպանական ծրագրերի իրականացման գրասենյակ» պետական հիմնարկի դրամաշնորհային ծրագրերի շրջանակներում նախատեսված ֆինանսական միջոցները Ֆինանսների նախարարության գանձապետարանում հաշվառվելու հարցը և համապատասխան տեղեկատվություն ներկայացնել Վարչապետի աշխատակազմ | Ընդունվել է: Նախագիծը կրկին ներկայացվել է ՀՀ շրջակա միջավայրի և ՀՀ ֆինանսների նախարարությունների քննարկմանը՝ փոխհամաձայնեցված դիրքորոշում ներկայացնելու նպատակով: |
| 1. ՀՀ շրջակա միջավայրի նախարարություն | 13.06.2022թ. |
| N 1/27.1/9271-2022 |
| Ի պատասխան Ձեր` 2022 թվականի հունիսի 8-ի ԳՍ//14618 գրության հայտնում եմ, որ, շրջակա միջավայրի նախարարության «Բնապահպանական ծրագրերի իրականացման գրասենյակ» պետական հիմնարկի ամբողջ աշխատակազմը նոր տարածք  Տիգրան Մեծի պողոտա 65ա շենք տեղափողվելուց հետո, Հիմնարկի ներկայիս՝ Ա. Արմենակյան 129 հասցեում գտնվող տարածքը, կհանձնվի տարածքային կառավարման և ենթակառուցվածքների նախարարության պետական գույքի կառավարման կոմիտեին: | Ընդունվել է ի գիտություն:  Գրությունը ներկայացվել է ՀՀ ֆինանսների նախարարություն: |
| 9. ՀՀ ֆինանսների նախարարություն | 30.06.2022թ. |
| N 01/8-2/11503-2022 |
| ՀՀ ֆինանսների նախարարությունը քննարկել է Ձեր 20.06.2022թ. NԳՍ//15834-2022 գրությամբ ներկայացված՝ «Անշարժ գույք հետ վերցնելու և ամրացնելու մասին» ՀՀ կառավարության որոշման նախագիծը և հայտնում է, որ առաջարկություններ չունի: | Ընդունվել է ի գիտություն |
| 10. ՀՀ շրջակա միջավայրի նախարարություն | 13.07.2022թ. |
| N 1/27.1/10405-2022 |
| Ի կատարումն տարածքային զարգացման և շրջակա միջավայրի նախարարական կոմիտեի 2022թ-ի մայիսի 10-ի N ԿԱ/133-2022 արձանագրության 3-րդ կետի հանձնարարականի հայտնում եմ որ, Կառավարության որոշման և պետական գրանցման վկայականն ստանալուց հետո Արմենակ Արմենակյան 129 հասցեում գտնվող շրջակա միջավայրի նախարարության «Բնապահպանական ծրագրերի իրականացման գրասենյակ» ՊՀ-ի տարածքը կհանձնվի պետական գույքի կառավարման կոմիտեին 6 (վեց) ամսվա ընթացքում: | Ընդունվել է ի գիտություն: Նախագիծը լրամշակվել է: |